Салих Сәйдәшев музее (Өбрә)

Салих Сәйдәшев музее () — Татарстанның Биектау районы Өбрә авылында урнашкан муниципаль мәдәният оешмасы (музей). Биектау районынының Биектау төбәк музее филиалы. Күренекле татар композиторы Салих Сәйдәшевның (Салих Җамалетдин улы Сәйдәшев, 1900—1954) тормышы һәм иҗаты белән таныштыра.

 Тарих 
180px|thumb|right|Музейның иске бинасы
Өбрә авылында композиторның бабасы Бикчәнтәй, аның дүрт улы Бикмөхәммәт, Мөхәммәди, Җамалетдин (композиторның әтисе), Сабирҗан  туган. Сугышка кадәр Салих Сәйдәшев Өбрәгә еш кайтып кунак булган. Салих Сәйдәшев музее Бикмөхәммәт Сәйдәшев  нигезендәге агач йортта җәмәгать башлангычында ачыла. Биектау районы башкарма комитеты җитәкчесенең карары белән 2011 елның 1 гыйнварыннан Биектау төбәк музее филиалы итеп беркетелә.

 Экспонатлар 
Өч залда күргәзмә оештырыла. Беренче зал Өбрә авылы тарихы, гореф-гадәтләре белән таныштыра.

Икенче залда авыл керәстияны йортының интерьеры торгызылган.

Өченче зал композиторның тормышы һәм иҗаты белән таныштыра. Экспозиция авторлары — Л. Г. Вәлиева, Л. Б. Муллина, Р. А. Гасыймова. Залда композиторның пианиносы, шәхси әйберләре, чыгышлары турында афишалар һ. б. экспонатлар урын алган.

2017 елның 19 маенда музей яңа төзелгән кирпеч бинага күченә. Аны ачуда композиторның оныгы Камил Сәйдәшев һәм аның хатыны катнаша, музейга үз картиналарын бүләк итәләрСветлана Олина.   Новый музей Салиха Сайдашева . «Республика Татарстан», 19.05.2017.

 Сылтамалар 
  Салих Сәйдәшев музее . Биектау районы рәсми сайты
  Деревня Ибря (Салих Сайдашев). Команда Кочующие, 10.10.2012

 Искәрмәләр 

Төркем:Әлифба буенча музейлар
Төркем:Биектау районы музейлары
Төркем:Туган якны өйрәнү музейлары
Төркем:Салих Сәйдәшев